ཧ་ཅང་བློ་ཡུལ་ལས་འདས་པ་ཞིག་ནི་ཉེ་ཆར་སྤྱི་ཟླ་༡༢ཚེས་༨སྲིད་སྐྱོང་བློ་སེང་མཆོག་ཉིན་ཨ་རིའི་ནེའུ་ཡོག་གི་གནམ་ཐང་ལ་འབྱོར་སྐབས་སྲིད་སྐྱོང་བསུ་མཁན་གྱི་མི་མང་པོས་གླན་རྟགས་འཛམ་གླིང་ལ་གྲགས་པ་ཞིག་བསྟན་པ་དེ་རེད།ཕྱི་ལོག་ན་དྲང་བདེན་ལ་རྒྱབ་བསྐྱོར་བྱེད་མཁན་གྱི་བོད་པ་ཉམ་ཆུང་ཁག་གཅིག་གིས་ལག་ཏུ་ངོ་རྒོལ་གྱི་བརྗོད་ཚིག་འཁོད་པ་བཟུང་ནས་ཡོད་པ་དེ་ཚོའི་མགོར་རྫིག་ཉམས་བསྟན་པ་ཡིན་ནམ་གང་ལྟར།ཨ་རིའི་གནམ་ཐང་ལ་སྔར་གྲགས་མ་མྱོང་བའི་ཀི་སྒྲ་ཆེན་པོ་དང་།འུར་སྒྲ་སྒྲོག་པ་ནི་ཕལ་ཆེར་ཐེངས་དང་པོ་ཡིན་ཚོད་འདུགའདིས་མི་རྣམས་ལ་སློབ་སྦྱོང་མེད་པ་དང་།ཁྲིམས་ཀྱི་འགྲོ་སྟངས་མི་ཤེས་པ།སྤྱི་ཚོགས་ལ་བསྟུན་མ་ཤེས་པའི་རང་འཚང་བསྟན་པ་ལས་མ་འདས།ཨ་རིའི་རྒྱལ་སྤྱིའི་གནམ་ཐང་ལ་འཛམ་བུའི་གླིང་མི་སྣ་གྲགས་ཅན་ཧ་ཅང་མང་པོ་བསུ་བསྐྱེལ་བྱེད་བཞིན་ཡོད་ཀྱང་འདི་འདྲ་བྱེད་མཁན་གཅིག་ཀྱང་མཐོང་རྒྱུ་མེད་མོད།སྲིད་སྐྱོང་བསུ་མཁན་ཚོས་འདི་ལྟར་སྤྱོད་པ་བསྟན་ཡོང་དུས་ང་ཚོ་ལ་སྣང་བ་ནི་བོད་ནང་གི་རྫ་མགོ་རི་མགོར་གནས་པའི་ར་རྫི་ལུག་རྫིའི་བྱེད་སྟངས་འདྲ་བོ་འདུགར་རྫི་ལུག་རྫིས་ཡང་དོན་མེད་ལ་དུས་གཅིག་ཏུ་ཀི་སྒྲ་བསྒྲགས་ནས་ཁོར་ཡུག་གི་ལྷིང་འཇག་མི་དཀྲོགས་མོད།ཁོ་ཚོའི་བྱེད་སྟངས་འདིས་ད་རེད་ཨ་རིའི་གནམ་ཐང་གི་ལས་བྱེད་ཚོ་ཏན་ཏན་སུན་པོ་བཟོས་ཡོད་པ་སྨྲོས་མ་དགོས་པ་རེད།གནས་ཚུལ་འདིས་མ་འོངས་པར་ཨ་རིའི་གཞུང་གིས་བོད་པ་འདུ་འཛོམས་ཀྱི་བྱེད་སྒོ་ཁག་ལ་སྟངས་འཛིན་མ་གནང་ཐབས་མེད་ཀྱང་བཟོས་སོང་།དེ་ནི་ཁོང་ཚོའི་མཇུག་འབྲས་རེད།